02/12/2020 | Administración LocalMunicipal
A Baña
Aprobación definitiva de modificación da Ordenanza do Punto de Atención á Infancia

Aprobación definitiva de modificación da Ordenanza do Punto de Atención á Infancia Anuncio de aprobación definitiva de modificación da Ordenanza do Punto de Atención á Infancia EXPEDIENTE: 2020/G014/000001. Modificación da Ordenanza municipal reguladora da prestación de alimentos Por resolución da Alcaldía do 25/11/2020 elevouse a definitivo, por non terse presentado alegacións durante a exposición pública do expediente, o acordo inicialmente adoptado polo Pleno da Corporación na sesión que tivo lugar o 29 de xullo de 2020. O seu texto definitivo é o que se publica neste anuncio: Modificación da Ordenanza fiscal reguladora do prezo público pola prestación do servizo do Punto de Atención á Infancia do Concello da Baña. Engádese un artigo 4: Artigo 4.–Revisión de tarifas. Ao longo do curso poderase proceder á revisión da tarifa fixada inicialmente, tanto a petición dos usuarios coma por propia iniciativa do Concello, cando concorran e se xustifiquen variacións socioeconómicas na unidade familiar referidas aos seguintes casos: a) Modificación das variables que determinan as persoas que, convivindo no mesmo domicilio, teñen ingresos inferiores o salario mínimo interprofesional anual vixente. b) Variacións nos seus ingresos que supoñeren unha diminución ou incremento do 25% fronte aos ingresos tidos en conta para a fixación inicial de cota, comparados en un período mínimo de 4 meses. Para xustificar as ditas variacións deberanse aportar a xustificación documental precisa solicitada (nóminas, certificado de empresa do cambio de circunstancias na situación laboral e económica, certificado do INEM, etc.). No caso de revisión de tarifas á baixa, os usuarios non poderán esixir o reintegro total ou parcial das cotas xa devengadas no momento da solicitude, cando a súa contía e determinación derivasen de documentación ou circunstancias que puidesen ser alegadas polo propios interesados no seu momento, ou por erros atribuíbles ós propios usuarios. No caso de revisión de tarifas en incremento, estas só serán esixibles de cara ás cotas a devengar no futuro. En todo caso, e con independencia do exposto nos puntos anteriores, cando por ocultación ou falsidade nos datos e documentación determinante de encadramento nunha determinada tarifa, as tarifas cobradas fosen inferiores a contía sinalada na presente ordenanza, poderase esixir o deixado de cobrar por parte do Concello. A modificación da tarifa, será acordada polo alcalde-presidente á proposta da comisión de baremación do punto de atención a infancia previa audiencia dos interesados. As tarifas actualizaranse anualmente de xeito equivalente á derivada do réxime de prezos establecido pola Xunta de Galicia nas escolas infantís de titularidade autonómica. Esta modificación publicarase no Boletín Oficial da Provincia da Coruña e comezarase a aplicar unha vez transcorra o prazo previsto no artigo 49 da Lei 7/1985, do 2 de abril, reguladora das Bases do Réxime Local e manterase en vigor ata a súa derrogación ou modificación expresa. A Baña, 27 de novembro de 2020. Indra Ben Aicha Mokhtar